
Seoul, Korea Kusini
 

 
	RAIS wa Korea Kusini aliyetimuliwa madarakani, Park Geun-hye, ameondoka rasmi katika Ikulu ya nchi hiyo mjini Seuol.
 
	Park ameondoka Ikulu na kwenda  nyumbani kwake Kusini mwa Seoul, kwa mujibu wa msemaji wake Ikulu, Kim Dong-jo.
 
	Alifukuzwa  baada ya Mahakama ya Katiba nchini humo kuafiki uamuzi wa kuondolewa kwake kwa   kashfa ya kupotea kwa mabilioni ya fedha wakati wa utawala wake.
 
	 Park sasa amepoteza  uwezo wa kutofunguliwa mashtaka ambao marais huwa nao, na huenda akakabiliwa na mashtaka ya ubadhirifu wa fedha.
 
	Serikali ya Korea ya Kaskazini imepongeza  kuondolewa kwake akiwa ni mwanamke wa kwanza kuongoza taifa hilo.